CELEX: 32005R1333
Language: hu
Date: 2005-08-09 00:00:00
Title: A Tanács 1333/2005/EK rendelete (2005. augusztus 9.) a Kínai Népköztársaságból és Szaúd-Arábiából származó poliészter vágott szálak behozatalára vonatkozó végleges dömpingellenes vám kivetéséről szóló 428/2005/EK tanácsi rendelet módosításáról

13.8.2005   
            
            
               HU
            
            
               Az Európai Unió Hivatalos Lapja
            
            
               L 211/1
            
         
      A TANÁCS 1333/2005/EK RENDELETE
   
   (2005. augusztus 9.)
   a Kínai Népköztársaságból és Szaúd-Arábiából származó poliészter vágott szálak behozatalára vonatkozó végleges dömpingellenes vám kivetéséről szóló 428/2005/EK tanácsi rendelet módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: „az alaprendelet”) és különösen annak 8. és 9. cikkére,
   tekintettel a tanácsadó bizottsággal folytatott konzultációt követően benyújtott bizottsági javaslatra,
   mivel:
   
               (1)
            
            
               A 428/2005/EK rendelettel (2) (a továbbiakban: „a végleges rendelet”) a Tanács végleges dömpingellenes vámokat vetett ki a Kínai Népköztársaságból és Szaúd-Arábiából származó poliészter vágott szálak (polyester staple fibre, „PSF”) behozatalára, módosította a Koreai Köztársaságból származó poliészter vágott szálak behozatalára kivetett, hatályban lévő végleges dömpingellenes vámokat, és lezárta a Tajvanról származó ilyen behozatalokra vonatkozó dömpingellenes eljárást.
            
         
               (2)
            
            
               A Saudi Basic Industries Corporation (a továbbiakban: „Sabic”) saját és valamennyi kapcsolt vállalat – többek között a kérdéses termék kapcsolt gyártója, az Arabian Industrial Fibres Company (Ibn Rushd) nevű vállalat – nevében elfogadásra érdemes kötelezettségvállalási ajánlatot tett a végleges megállapítások közzététele előtt, ám az eljárás olyan késői szakaszában, hogy annak elfogadását adminisztratív okokból lehetetlennek bizonyult a végleges rendeletbe beépíteni.
            
         
               (3)
            
            
               A 2005/613/EK határozattal (3) a Bizottság elfogadta a Sabic kötelezettségvállalási ajánlatát. A határozat ismerteti az ajánlat elfogadása mellett szóló érveket. A Tanács elismeri, hogy az ajánlat módosításai felszámolják a dömping okozta káros következményeket, és megfelelő mértékben csökkentik annak kockázatát is, hogy az érintettek a dömpingellenes intézkedéseket árukapcsolással megvalósított keresztkompenzáció révén kijátsszák.
            
         
               (4)
            
            
               Az ajánlat elfogadására tekintettel a kötelezettségvállalásnak megfelelően módosítani kell a 428/2005/EK rendeletet,
            
         ELFOGADTA EZT A RENDELETET:
   1. cikk
   A 428/2005/EK rendelet 1. cikke az alábbi bekezdésekkel egészül ki:
   
      „4.   A szabad forgalomba bocsátásra bejelentett behozatal mentesül az (1) és (2) bekezdésben meghatározott dömpingellenes vámok alól, ha a kérdéses importárut olyan, a Bizottság által elfogadott kötelezettségvállalást tett vállalat gyártotta, szállította vagy számlázta, melynek neve szerepel a vonatkozó – és időről időre módosított – bizottsági határozat vagy rendelet jegyzékében, s amennyiben a behozatalra ugyanezen bizottsági határozat vagy rendelet rendelkezéseivel összhangban került sor.
      5.   A (4) bekezdésben említett importáruk mentesülnek a dömpingellenes vám alól, amennyiben:
      
                  a)
               
               
                  a vámhatóságnak bejelentett és bemutatott áru pontosan megfelel az (1) bekezdésben ismertetett terméknek;
               
            
                  b)
               
               
                  a szabad forgalomba bocsátásra vonatkozó vámáru-nyilatkozat benyújtásával egyidejűleg a tagállam vámhatóságainak olyan kereskedelmi számlát is bemutatnak, mely legalább azokat az elemeket tartalmazza, melyeket a melléklet felsorol, és
               
            
                  c)
               
               
                  a vámhatóságnak bejelentett és bemutatott áru pontosan megfelel a kereskedelmi számlán szereplő árumegnevezésnek.”
               
            
   2. cikk
   A 428/2005/EK rendelet a mellékletben szereplő szöveggel egészül ki.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. augusztus 9-én.
      
         
            a Tanács részéről
         
         
            az elnök
         
         J. STRAW
         
      
   
   
      (1)  HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.
   
      (2)  HL L 71., 2005.3.17., 1. o.
   
      (3)  Lásd ennek a Hivatalos Lapnak a 20. oldalát.
   
      MELLÉKLET
      
         
            „MELLÉKLET
            A Közösségbe irányuló értékesítés során a vállalatnak a következő elemeket kell feltüntetnie a kötelezettségvállalás tárgyát képező poliészter vágott szálakat kísérő kereskedelmi számlán:
            
                        1.
                     
                     
                        címsor: »KÖTELEZETTSÉGVÁLLALÁS TÁRGYÁT KÉPEZŐ ÁRUT KÍSÉRŐ KERESKEDELMI SZÁMLA.«
                     
                  
                        2.
                     
                     
                        A kötelezettségvállalás elfogadásáról szóló 2005/613/EK bizottsági határozat 1. cikkében említett, a kereskedelmi számlát kiállító vállalat neve.
                     
                  
                        3.
                     
                     
                        A kereskedelmi számla száma.
                     
                  
                        4.
                     
                     
                        A kereskedelmi számla kiállításának időpontja.
                     
                  
                        5.
                     
                     
                        Az a TARIC kiegészítő kód, amelyet a számlán szereplő árunak a Közösség határán történő vámkezelése során használni fognak.
                     
                  
                        6.
                     
                     
                        Az áru pontos leírása, amely kiterjed a következőkre:
                        
                                    —
                                 
                                 
                                    A terméknek a vizsgálat és a kötelezettségvállalás céljára szolgáló kódszáma (PCN) (pl.: PCN I., PCN 2... stb.),
                                 
                              
                                    —
                                 
                                 
                                    az áru közérthető nyelven megfogalmazott, a kérdéses kódszámnak megfelelő megnevezése,
                                 
                              
                                    —
                                 
                                 
                                    a termék vállalati kódszáma (CPC) (ha van ilyen),
                                 
                              
                                    —
                                 
                                 
                                    KN-kód,
                                 
                              
                                    —
                                 
                                 
                                    mennyiség (kilogrammban kifejezve).
                                 
                              
                  
                        7.
                     
                     
                        Az értékesítés feltételei, többek között:
                        
                                    —
                                 
                                 
                                    kilogrammonkénti ár,
                                 
                              
                                    —
                                 
                                 
                                    alkalmazandó fizetési feltételek,
                                 
                              
                                    —
                                 
                                 
                                    alkalmazandó szállítási feltételek,
                                 
                              
                                    —
                                 
                                 
                                    árengedmények és visszatérítések összege.
                                 
                              
                  
                        8.
                     
                     
                        A Közösségben importőrként működő azon vállalat neve, amelynek az értékesítést végző vállalat a kötelezettségvállalás tárgyát képező árut kísérő kereskedelmi számlát közvetlenül kiállította.
                     
                  
                        9.
                     
                     
                        A vállalat azon tisztviselőjének neve, aki a számlát kiállította és a következő nyilatkozatot aláírta:
                        »Alulírott igazolom, hogy a jelen számlán szereplő árunak az Európai Közösségbe közvetlen export útján történő értékesítése a [vállalat] által felajánlott és az Európai Bizottság által a 2005/613/EK határozattal elfogadott kötelezettségvállalás hatálya alatt és feltételei szerint történik. Kijelentem, hogy a számlán feltüntetett információk hiánytalanok és a valóságnak megfelelnek.« ”